Ministerul Mediului desființează Garda de mediu și Garda forestieră. Se înființează o megastructură de control
Ministerul Mediului pregătește un act normativ prin care va înființa Garda Națională de Mediu, Ape și Păduri. Noua structură va prelua prerogativele și atribuțiile Gărzii Naționale de Mediu și Gărzii Forestiere Naționale, precum și a gărzilor forestiere regionale. Ministerul Mediului susține că restructurarea celor două instituții este necesară pentru asigurarea unui control eficient și complex în domeniul mediului, apelor și pădurilor.